ડ્રામા, થ્રિલર અને સસ્પેન્સ માટે જાણીતી ‘રેસ' ફ્રેન્ચાઇઝીની નવી ‌વ્યાખ્યા કરતા સલમાને એના ત્રીજા પાર્ટને એક મ્યુઝિકલ એક્શન બોનાન્ઝા ગણાવ્યો છે. તે કહે છે કે, ‘જ્યાં સુધી કોઈ ફિલ્મમાં ઇમોશન અને રોમાન્સ ના હોય તો એક્શનનો કોઈ અર્થ રહેતો નથી. ઇમોશન્સ અને રોમાન્સ વગર ફાઇટ કે એક્શન કરવાથી એમ લાગે છે કે, જાણે ફિલ્મનો આત્મા ગાયબ છે. મને ડ્રામા, થ્રિલર અને સસ્પેન્સનો અતિરેક બિલકુલ પસંદ નથી. એટલા માટે હું તમને કહીશ કે, આ ફિલ્મમાં પણ ડ્રામા, સસ્પેન્સ અને થ્રિલરનો અતિરેક નથી. જોકે, અમારી ફિલ્મના પ્રોડ્યૂસરને ચોક્કસ જ લાગે છે કે, આ ફિલ્મમાં સસ્પેન્સનો ભરપૂર મસાલો છે. હું આ ફિલ્મને એક મ્યુઝિકલ એક્શન બોનાન્ઝા ટાઇપની ગણાવીશ.